บรรจุร่างพ.ร.บ.กู้เงินเข้าสภาวาระแรกหวั่นสภาล่มซ้ำ
กรณ์หวั่นสภาล่มซ้ำทำกม.กู้เงินสะดุด ด้านมาร์คเผยสภาบรรจุร่างพิจารณาวาระแรกสัปดาห์หน้า&nbsp;
9 ก.พ. 2553

กรณ์หวั่นสภาล่มซ้ำทำกม.กู้เงินสะดุด ด้านมาร์คเผยสภาบรรจุร่างพิจารณาวาระแรกสัปดาห์หน้า  
การประชุมคณะรัฐมนตรี(ครม.) วันนี้  นายกรณ์ จติกวณิช รมว.คลังได้สอบถามกลางที่ประชุมถึงสาเหตุที่การประชุมสภาต้องล่มถึงสองครั้งสองคราว  ทั้งนี้เนื่องจากมีความกังวลถึงการประชุมสภาครั้งต่อไป ที่จะมีการเสนอร่างพ.ร.บ. ให้อำนาจกระทรวงการคลังกู้เงิน จำนวน  4 แสนล้านบาท จะเกิดเหตุการณ์ในสภาอย่างที่ผ่านมาหรือไม่ 
อย่างไรก็ตาม นายอภิสิทธิ์  เวชชาชีวะ นายกรัฐมนตรี ได้ชี้แจงต่อที่ประชุมว่า  คณะกรรมการประสานงานพรรคร่วมรัฐบาล หรือวิปรัฐบาลได้หารือถึงมาตรการป้องกันสภาล่มแล้ว และทราบว่า การประชุมสภาสัปดาห์หน้า จะมีการเสนอญัตติร่างแก้ไขเพิ่มเติมรัฐธรรมนูญปี 2550 เข้าสู่การพิจารณาเป็นวาระแรก